
****

Важодемань программась теезь неень шкань тонавтомань вешевкстнэнь коряс, «Эрзя- мокшонь литературань программат 5-11-це класстнэнень» лангс нежедезь ,программанть сёрмадызь АИ. Брыжинский, А.М. Каторова, Е.И.Азыркина 2010-це иестэ,

9-це классо уроктне ютавтовить 2018 –це иестэ нолдазь « Тиринь литература» 9 –це классо тонавтнемапеленть коряс , конань сермадызе А.М.Каторова. Книганть лувозо теезь максозь программанть коряс.

Те иестэнть программань коряс уроктне аламолгадсть.

Максозь частнэде предметэнь коряс- **17 част**, таргонь перть максовить 1 част. Сынст эйстэ: художественной текстэнь тонавтнемань туртов уроктнэ **- 13**

Кортамонь кастомань уроктнэ **- 2**

Аволь классо ловномань уроктнэ **- 2**

**Лувонь лезэтне**

**(планируемые результаты)**

Ламо лия предметнэнь ютксо, конат тонавтневить школасо, неявикс тарка явови эрзя- мокшонь литературантень. Тиринь кельсэ сёрмадозь произведениятнень марто пакшатне теевить содавиксэкс васняяк начальной школасо, сееде художественной литературадо содамочитнень таштыть средней ды покш классо тонавтнемстэ. Литературась сехте пек лезды сыненст чарькодемс эрямонть, пертьпельксэнь явлениятнень, домкалгавты превест- мелест, сюпалгавты кель- валост,кепеди кортамонь ды сёрмадомань келень культураст, келейгавты эстетической вановтост.

Литературань произведениятнень вельде тонавтницятне седе парстэ кармить содамо эсь народонть оймензэ- иланзо , тевензэ- валонзо, седикелень эрямонзо – аштеманзо, коензэ- кирданзо, тиринь кельсэ пингеде пингес пурнавозь превейчинть.

Сехте покш целесь, кона путови тиринь литературань уроктнень икелев,те- тонавтомс эйкакштнень тиринь келентень ды литературантень, сынст вельде чарькодемс эсь народонть историянзо.

Тиринь кельсэ сёрмадозь произведениятнень тонавтнемась лезды рузонь литературанть ды теке марто вейсэ лия искусствань видтнэнь, примеркс, театранть, художникень картинатнень, кинонть, седе домкасто чарькодеме ды содамо.

Тиринь литературась кеместэ сюлмави эрямонть марто, секскак полавтоматне, конат ютыть неень шкасто, кадыть тешкс сонзэ тонавтоманзо лангс. Неень шкане тиринь литературань уроксо произведениятнень идейно- художественной питненть путомсто сави кирдемс мельсэ аволь идейно- политической ёнксонть, кода ульнесь икеле, а нравственноенть ды эстетическоенть. Анализэнть теемстэ васняяк эряви мель явомс ломаненть потмоёжонзо панжомантень, ёвтамс, виде а виде эрямонть лангс писателенть вановтозо, кодамо художественно- выразительной средства вельде авторось панжи геройтнень тевест – валост, ванномс кель-валонь сюпавчинть. Тень пингстэ эйкакштне аламонь- аламонь тонадыть арсеме. Эсест мелест превест ёвтамо. Паро ёнкстнэнь ды асатыкстнэнь нееме.

9-це классо тиринь литературась тонавтневи историко- литературной принципень коряс, лиякс меремс, ванови литературанть историязо.Совавтовить обзорной ды монографической темат. Обзорной тематнесэ ванновить сёрмадейтнень шкинемань изнявксост те эли тона иестэнть, се шкань литературань лувозо.

Тонавтомсто тевс нолдавить истят уроконь формат, кода традиционной урок, истя жо и лекцият, конференцият, литературной композицият.

Парсте тонавтомань кис улить: мокшэрзянь писательтнень да поэтнэнь портретэст, произведенияст, журналт «Сятко» ды мокшэрзянь газетат.

Эрьва полугодиянть прядомадо мейле ютавтовить тест, штобу ваномс кода тонавтницятне чарькодизь ютазенть.

Тиринь литературань тонавтнемадо мейле тонавтницятне **кармить содамо** :

эсь народонть оймензэ- иланзо , тевензэ- валонзо, седикелень эрямонзо – аштеманзо, коензэ- кирданзо, тиринь кельсэ пингеде пингес пурнавозь превейчинть;

**маштомо**:1. эсест мелест превест ёвтамо;

2.паро ёнкстнэнь ды асатыкстнэнь нееме

**Программанть лувозо**

Эрзя- мокшонь литературанть чачомазо**( 1час).**

Художественной валонь васень пургондавкстнэ. Литературанть вельмемань эрямонь- аштемань ды историянь, оймень ды культурань ёнкстнэ. Рузонь классикань литературанть лезксэзэ.

Эрзя- мокшонь письменностенть чачомазо. **2 част**

19 пингенть прядовомсто сёрмадомань художественной ёнкс марто койтнень теевемаст. А.А.Шахматовонь «Образцы мордовской народной словестности», «Мордовский этнографический сборник».

Х.Паасоненэнь «Образцы мордовской народной словестности», С.Аникинэнь «Мордовские народные сказки», И.Зоринэнь поэманзо- сказонзо ды лиятне.

М.Е.Евсевьевень «Мордовская свадьба» (1892) книгазо.

Степан Васильевич Аникин

«На Чардыме», ёвтнема «Сабан- богатырь», ёвкс

С.В.Аникин – минек литературань ушодыцятнестэ вейкесь. Сонзэ эрямонь ды шкинемань кизэ. Тиринь литературань васень эскелькстнэнь теемасо С.Аникинэнь путовксозо.

«На Чардыме»(1911) ёвтнемась- сёрмадеенть шкинемасо сехте неявикс тёкшось. Калека Емелькань- произведениянть центральной персонажонть- урексчисэ кирдевиця «мужикень» символической образокс касомась.

Литературань теориясь. Ёвтнемасонть основной невтемань средстватне.

Предметтнэнь ютксо сюлмавкстнэ. Отечествань историянть марто.

Аволь классо ловномась: «Гераська- диктатор», «Молотьба», «Холерный год», «Бунт» ёвтнематне.

Аполлон Аполлонович Коринфский «Моя мать» ( «Монь авам»), «Я видел» ( «Мон неия») стихотворениятне (1 част)

Сёрмадеенть эрямонь ды шкинемань кизэ. Сонзэ сехте содавикс поэтической пусмонзо: «Песни сердца», «Тени жизни», «Гимн красоте» ды лият.

«Моя мать» стихотворениясонть урозонь стака эрямонть невтемась. Келень художественно- изобразительной средстватнень сюпавчист, смустест. Чачома ёнксось- кода авань вечкемась.

«Я видел» стихотворениянть зэмезэ - тетянь- авань стувтомась. Аволь вейкеть уцяскань невтемась. Устной народной творчестванть лангс нежедемась.

Аволь классо ловномась: «Мать- сыра- земля» ёвтнемась.

Александр Иванович Завалишин «Не признал» ( «Содавиксэкс эзь тее»), ёвтнема (1час.

Сёрмадеенть эрямонть ды шкинеманть кизэ. Репрессиянь чаротнень ало понгомазо. «Беднота» газетасо важодемазо. Васенце евтнеманзо лисемась. А. И. Завалишинэнь драматургиянь жанрантень путовксозо. «Партбилет» пьесанзо Московонь сцена лангсо невтемась. «Не признал» ёвтнемасонть тетянень-аванень мелень а явомась. Эйкакштнэнь эсь прянь вечкемась.

Аволь классо ловномась: «Стройфронт» пьесась

Эрзя-мокшонь литературань касомазо-вииямозо **(11час)**

Эрзя-мокшонь письменной литературань кинь-янонь ушодкстнэ. Национальной политикань од ёнкстнэ. Культурной революциясь.

Тиринь кельсэ лисиця васенце газетатне: «Чинь стямо», «Якстере теште», «Од веле», «Якстере сокиця», «Од эрямо». Журналтнэ: «Валдо ян», «Сятко».

РСФСР-нь Наркмпроссо эрзянь ды мокшонь кельтнень буквартнень, ловнома книгатнень сермадомаст ды пурнамост. Учебниктнень автортнэ: М. Е. Евсевьев, З. Ф. Дорофеев, Е. В. Скобелев ды лият. 20-це иень литературань идейно-тематической содержаниязо ды художественной башка енксонзо. Гражданской войнань героикась.

Од прозаиктнень ды поэтнэнь литературав самост. З. Ф. Дорофеев, М. И. Безбородов, П. С. Глухов, Ф. М. Чесноков, К. С. Петрова, Т. А. Раптанов, Я. П. Григошин, Ф. И. Завалишин, И. П. Кривошеев, А. В. Дуняшин, А. Мокшони, А. Я. Дорогойченков ды лиятне.

Эрзянь ды мокшонь литературань кельтнень сермадомань норматнень кемекстамось. Устно-поэтической творчествась седе келейстэ тонавтнемась.

Те шкань поэзиянь келейчись ды ламо енкстнэ. Эрямонь алкуксчинть художественнойстэ невтемась. Поэзиянь шкань марто сюлмавкстнэ. Од вановтнэ поэзиянь жанрасонть. Эпикань жанрань седе тов касомась. Эпикань ды лиро-эпикань поэматне.

Прозань основной проблематне ды сонзэ касомань башка енкстнэ. Повестень ды романонь жанратнень тевс нолдамосо тонавтнемась. Од героень невтемась.

Шкань видестэ невтемасонть драматургиянть изнявксонзо. Пъесань тематикань ды жанрань ламочись: комедия, драма, вейке актсо пъеса. Национальной драматургиясо рузонь классикань драматургиянть тонавтнеманть лезксэзэ.

Литературань теориясь. Фольклоронь ды литературань стихосложениясь.

Предметтнэнь ютксо сюлмавкстнэ. Минек масторонь историянть марто рузонь 20-30-це иетнень литературань марто.

Захар Федорович Дорофеев «Русь», «Нурсема моро», «Учителень шапка» стихотворениятне, «Пелька прине» евкс (1 час)

З. Ф. Дорофеевень эрямонь ды шкинемань кизэ. «Песни и думы народного учителя» васенце книганзо рузонь кельсэ лисемань тувталтнэ.

З. Ф. Дорофеевень путовксозо мокшэрзянь васенце букварень ды ловнома книгатнень анокстамосо. Сехте содавикс произведениянзо: «Нурсема моро», «Русь», «Ялгенень», «Мокшонь авантень», «Учителень шапка» ды лият. Поэзиянь ветиця тематне.

«Русь» стихотворениясонть патриотической мельтне-арсематне.

«Нурсема моро» стихотворениясонть икелень шкань аванть стака эрямонзо невтемась. Устной народной творчествань енкстнэ.

«Учителень шапка» стихотворениясонть тонавтыцянть стака важодеманть невтемазо

«Пелька прине» ёвксонть мокшэрзянь раськень превейчинзэ невтемась, келень сюпачись.

Дмитрий Иванович Малышев (Дмитрий Морской) «Ульяна Сосновская», поэма

(2 част)

Минек художественной литературань чачоманзо, казоманзо, виямонзо марто Д. И. Морскоень лемензэ сюлмавомась. Сермадеенть эрямо кизэ.

«Луга лангсо» стихотворениясонть сокицянь- видицянь ежомарямонь невтемась. Пейзажонь лириказо. Апак прядо стихсэ романось «Буран». «Нувази» поэмасонть мокшэрзянь раськень кезэрень пингень эрямось.

«Ульяна Сосновская» поэмасонть семиясо эрзянь авань кезэрень шкане эрямось.

Литературань теориясь. Эрямонь видечись ды художественной арсевксэсь.

Аволь классо ловномась: «Сурдина пурги» стихень сборникесь, «Бедной Олодя» ёвтнемась.

Александр Яковлевич Дорогойченков (Дорогойченко) «Покш Каменка», роман. (1час)

Сермадеенть эрямонь ды шкинемань кизэ. Сонзэ путовксозо Мордовиянь писателень организациянть теемантень. Публицистикань лириказо.

«Покш Каменка» романсонть мокшэрзятнень минек масторонь ды лия народтнэнь марто ояксчинь сюлмавксост. Велесэ од койтнень ладямось. Произведениянь образтнэ.

Сергей Степанович Ларионов «Чачинь-касынь», повесть (1час)

С. С. Ларионов-мокшонь кельсэ сермадыця, васенце поколениянь сермадеень койтнень поладыця. Эрямонь кизэ Васенце эскелькстнэ литературасо. «Совесть» повестьсэнть прянь ветямонь ванкшномась. Андрей Лапшовонь образсо обуцянь берянь ёнкстнэнь панжомась. Настя образсонть потмоёжонь мазычись ды сюпачись.

С. Ларионовонь «Чачинь- касынь» повестьсэнть эсь эрямодонзо ёвтнемась. Серега церынесь- сермадеень прототип. Эйкакшонь стака шкань невтемась. Аванзо ды Даря сазоронзо образтнэнь вельде аванть прававтомо эрямонзо невтемась.

Литературань теориясь. Произведениясо евтнема лувдо ды формадо чарькодемась.

Аволь классо ловномась: «Совесть» повестесь, «Идем галат» евтнемась, «Хрусталень баягат» романось. 1 час

Афанасий Матвеевич Осипов (Артур Моро) «Пекшень дудкине», «Од пора» стихотворениятне, сонет (1 час)

Артур Моро-поэт-лирик. Литературасо васень эскельксэнзэ. Родинань ды трудонь ломаненть кисэ прянь шнамось- сонзэ шкинемань сехте неявикс енкстнэ. Поэтэнть васень стихтнесэ кель-валонь сюпалгавтыця ды мазылгавтыця средстватнень вешнемась.

Стихень васень сборникензэ: «Чись раки», Эрямонь ким», «Пурьгинень зэрть», «Келейстэ кинть», стихсэ «Тундо» пьесась.

Ине войнань иетнестэ А. Моронь патриотизмань поэзиязо. «Моран эрямонть» сборникесь, эйсэнзэ патриотизмань мотивтне.

Моронь войнадо мейле поэзиянть философиянь ды психологиянь домкачизэ.

Сонетэнь жанрась А. Моронь шкинемасо. Ломаненть потмоежос домкасто варштамось ды эрямонь виде вановтсо неемась.

Литературань теориясь. Сонетэнь жанрадо чарькодемась.

Аволь классо ловномась: «Пурьгинень зэрть», «Чись раки», «Эрьва ломаненть ули морозо», «Поздняя любовь» сборниктне, «Степан Эрьзя» романось.

Петр Семенович Кириллов «Литова», драма (2 част)

П. С. Кирилов - минек литературань классик, сонзэ путовксозо эрзянь кельсэ поэзиянть, прозанть, драматургиянть, критиканть идейно-художественной сюпалгавтомантень. Эрзятнень эрямост одкстомтомась- 30-це иетнестэ П. Кирилловонь шкинемасо прявт темась.

Эпической поэзиянь покш произведениятнень сермадомасо П. Кириловонь од лувозо.

«Литова» пьесась- минек литературасо васенце исторической драма. Произведениясонть Степан Разинэнь прявтсо крепостнической праватнень каршо эрзя-мокшонь раськенть тюремазо.

П. С. Кириллов-лия кельстэ ютавтыця.

«Войнань киява» стихень сборникесь - азарсь яттнень каршо тюремань шкасто ломантнень эсь вийтнес кемемадо верьга вайгельтнень евтамо.

Литературань теориясь. Драматической жанратнеде чарькодемась.

Предметтнэнь ютксо сюлмавкстнэ. Минек масторонь историянть марто. Россиясь 20-це пингень ушодома иетнестэ. Музыкальной искусстванть марто. «Литова» музыкально-драматической спектаклясь.

Литературной критикась. А. В. Алешкин «Петр Кириллов» очерк творчества.

Аволь классо ловномась: «Стихть ды поэмат» сборникесь, «Валдо васоло угол велькссэ» пьесась.

Максим Афанасьевич Бябин (Максим Бебан) «Ледстнемат» поэма, «Вень поезд» сонет, «Ученой лось», басня( 1 част)

Сермадеенть эрямонь ды шкинемань кизэ. Мокшонь велесэ весе одонть кисэ бороцямонть келейстэ невтемась.

Ине Отечественной войнань шкасто патриотизмань темась поэтэнть шкинемасо.

Авторонть сатирической героезэ. Народонь юморонь ды сатирань койтнень марто М. Бебанонь баснятнень сюлмавксост.

Прозась ды публицистикась. М. Бебан- драматург.

Предметтнэнь ютксо сюлмавкстнэ. Рузонь литературасо басня жанранть тарказо. Баснять содавикс сермадыцясь И. А. Крылов ды сонзэ произведениятнень художественной сэрейчись ды идейной домкачись.

Аволь классо ловномась: «Тундонь нармунь» романось, «Нудей ды кенде» сборникесь.

Василий Максимович Коломасов «Лавгинов», роман (2част)

Сермадеенть эрямонь ды шкинемань кизэ. Сонзэ прозань ды драматургиянь идейно-художественной башка ёнкстнэ.

«Лавгинов» романось- сатирань ды юморонь жанрань произведения. Романонь сермадомань историязо. Композициянь ды сюжетэнь эсь енкстнэ. Лавгиновонь образонть лангс неень шкань вановтось.

30-40-це иетнень эрзянь ды мокшонь велетнесэ эрямонть-аштеманть ды прянь ветямонть произведениясо невтемась. Ломантнень ютксо эрямонь од лувтнень-ладтнэнь невтемась.

Романонть художественной питнейчизэ. Келень ды стилень народной юрось.

Литературань теориясь. Сатирань ды юморонь жанратнеде чарькодемась.

Литературань творчествась. Лавгиновонь образонть неень шкань вановсто невтемась.

Предметтнэнь ютксо сюлмавкстнэ. Рузонь литературасо 30-це иетнестэ колхозонь эрямонть невтемась (М. Шолоховонь «Поднятая целина», Ф. Панферовонь «Бруски» романтнэ). Мордовиянть эрямопингензэ марто сюлмавкстнэ. Республикасонть колхозтнэнь теевеманть невтемась.

Аволь классо ловномась: «Норов ава», «Прокопыч» пьесатне.

**Тонавтнемань ды темань лувось**

(учебно- тематический план)

|  |  |  |  |  |  |
| --- | --- | --- | --- | --- | --- |
| №  п\п | Темась | Максозь  частнэ | Сёрмадейтнень произведениятнень тонавтнемаст | Аволь классо ловнома | Келень  культурань  кастомась |
| **Эрзя- мокшонь литературанть чачомазо 3 част + 1 час а.к.л.** | | | | | |
| 1 | Степан Васильевич Аникин «На Чардыме», ёвтнема «Сабан**-** богатырь», ёвкс | 1 | 1 |  |  |
| **2** | Аполлон Аполлонович Коринфский «Моя мать»  ( «Монь авам»), «Я видел»  ( «Мон неия») стихтне | 1 | 1 | - | - |
| 3 | Александр Иванович Завалишин «Не признал» ( «Содавиксэкс эзь тее»), ёвтнема | 1 | 1 | - | - |
| 4 | Аволь классо ловнома | 1 |  | 1 |  |
| **Эрзя-мокшонь литературань касомазо-вииямозо (10 част + 2 част)** | | | | | |
| 5 | Захар Федорович Дорофеев «Русь», «Нурсема моро», «Учителень шапка» стихотворениятне, «Пелька прине» евкс | 1 | 1 | - | - |
| 6 | Дмитрий Иванович Малышев (Дмитрий Морской) «Ульяна Сосновская», поэма | 2 | 1 |  | 1 |
| 7 | Александр Яковлевич Дорогойченков (Дорогойченко) «Покш Каменка», роман. | 1 | 1 | - | - |
| 8 | Сергей Степанович Ларионов «Чачинь-касынь», повесть | 1 | 1 | - | - |
| **9** | Афанасий Матвеевич Осипов (Артур Моро) «Пекшень дудкине», «Од пора» стихотворениятне, сонет | 1 | 1 | - | - |
| 10 | Петр Семенович Кириллов «Литова», драма | 3 | 2 | - | 1 |
| **11** | Максим Афанасьевич Бябин (Максим Бебан) «Ледстнемат» поэма, «Вень поезд» сонет, «Ученой лось», басня | 1 | 1 | - | - |
| **12** | Василий Максимович Коломасов «Лавгинов», роман | 3 | 2 | 1 | - |
|  | **Всемезэ** | **17** | **13** | **2** | **2** |

**Ковкерьксэнь ды темань коряс явшема**

( календарно- тематический план)

**тиринь литературань коряс 9 классо**

|  |  |  |  |  |  |  |  |
| --- | --- | --- | --- | --- | --- | --- | --- |
| № | №  **Уро**  **ка** | **Разделэнь ды темань лемтне** | **Занятиятнень**  **видэст** | **Максозь**  **частнэ** | **Кортамонь кастомга ды а.к.л** | **Ютавтома шкась** | |
| **планонь коряс** | **алкук**  **сонь** |
| 1. **Эрзя-мокшонь литературанть чачомазо 3 част +1час** | | | | | | | |
| 1.1. | 1 | Эрзя- мокшонь литературанть чачомазо. С.В.Аникин- минек литературань ушодыцятнеде вейкесь «На Чардыме», ёвтнема, «Сабан- богатырь» ёвкс | лекция | 1 |  | 11.01  2023 |  |
| 1.2 | 2 | А.А.Коринфскиень эрямонь ды шкинемань кизэ. «Монь авам», «Мон неян».стихотворениятне. | лекция | 1 |  | 18.01 |  |
| 1.3 | 3 | А.И.Завалишинэнь эрямонь ды шкинемань кизэ. «Содавиксэкс эзь тее» ёвтнеманть содержаниянзо ванномась. | произведе  ниянь анализ | 1 |  | 25.01 |  |
| 1.4 | 4 | Аволь классо ловнома | кемекстамо |  | 1 | 01.02 |  |
| 1. **Эрзя- мокшонь литературанть касомазо- вииямозо** | | | | | | | |
| 2.1 | 5 | Эрзя- мокшонь литературанть касомазо- вииямозо Эрзя- мокшонь литературанть касомазо- вииямозо. З.. Ф Дорофеевень эрямонь ды шкинемань кизэ. «Русь», «Нурсемань моро», «Учителень шапка» стихотворениятне. | лекция | 1 |  | 08.02 |  |
| 2.2 | 6 | Д.И.Морскоень шкинемазо. «Ульяна Сосновская» поэманть содержаниязо ванномась | лекция | 2 |  | 15.02 |  |
| 2.3 | 7 | Ваннома – теевема ***«Кезэрень шкань эрзянь аванть уцясканзо невтемасьмокшэрзянь литературасо»*** | келень  культурань  кастомась |  | 1 | 22.02 |  |
| 2.4 | 8 | А.Я.Дорогойченковонь (Дорогойченко) эрямонь ды шкинемань кизэ. «Покш Каменка» романонть содержаниянзо ванномась. | толковамо | 1 |  | 01.03 |  |
| 2.5 | 9 | С.С.Ларионов- мокшонь кельсэ сёрмадыця. «Чачинь–касынь» повестенть содержаниянзо ванномась. | толковамо | 1 |  | 15.03 |  |
| 2.6 | 10 | Артур Моро- поэт- лирик. Лирикань тематиканзо келейчись. «Степан Эрьзя» романось | толковамо | 1 |  | 22.03 |  |
| 2.7 | 11 | П.С.Кириллов- минек литературань классик. «Литова» драманть содержаниянзо ванномась | толковамо | 2 |  | 05.04 |  |
| 2.8 | 12 | П.С.Кириллов. «Литова» драманть прявт героензэ. | толковамо |  |  | 12.04 |  |
| 2.9 | 13 | Ваннома – теевема ***« Алёнань (Арзамасская- Темниковская) образось тиринь литературасо»*** | келень  культурань  кастомась |  | 1 | 19.04 |  |
| 2.10 | 14 | М.А.Бябинэнь (Максим Бебан) – поэмань, сонетэнь, баснянь сёрмадыця.Эрямонь ды шкинемань кизэ. | толковамо | 1 |  | 26.04 |  |
| 2.11 | 15 | В.С. Коломасовонь эрямонь ды шкинемань кизэ. «Лавгинов» романонть шкинемань таркасонзо | лекция | 2 |  | 03.05 |  |
| 2.12 | 16 | В.С.Коломасовонь «Лавгинов» романонть содержаниянзо ванномась. . Сатирань ды юморонь жанратнеде чарькодемась. | произведе-ниянь анализ |  |  | 10.05 |  |
| 2.13 | 17 | Аволь классо ловнома | кемекстамо |  | 1 | 17.05 |  |